Nøgleord

Sammendrag

Nøgleord Annullationssøgsmål – frister – begyndelsestidspunkt – søgsmål til prøvelse af en forordning vedtaget i henhold til tiltrædelsesakten af 2003 anlagt af en tiltrædende stat – fristen begynder at løbe på tidspunktet for ikrafttrædelsen af tiltrædelsestraktaten og tiltrædelsesakten af 2003 (Art. 230, stk. 2 og 5, EF; tiltrædelsesakten af 2003, art. 2, stk. 3) Sammendrag Unionen er en retsunion, hvori dens institutioner er undergivet kontrol med, at deres retsakter er forenelige med bl.a. traktaten og generelle retsprincipper. Disse principper udgør selve grundlaget for denne union, og overholdelsen heraf medfører således, som det udtrykkeligt fremgår af artikel 4, stk. 2, TEU, at de nye medlemsstater behandles på lige fod med de gamle medlemsstater. De nye medlemsstater skal følgelig have ret til at anlægge søgsmål i egenskab af sagsøger i henhold til artikel 230, stk. 2, EF til prøvelse af alle retsakter, der er udstedt med hjemmel i artikel 2, stk. 3, i tiltrædelsestraktaten af 2003, og som berører dem i deres egenskab af medlemsstater. Da de nye medlemsstater først har opnået denne egenskab på tidspunktet for ikrafttrædelsen af tiltrædelsestraktaten og tiltrædelsesakten af 2003, skal det bemærkes, at for så vidt angår disse stater begyndte søgsmålsfristen i artikel 230, stk. 5, EF for sådanne retsakter først at løbe på dette tidspunkt, dvs. den 1. maj 2004. (jf. præmis 36-39)

Sag C-336/09 P

Republikken Polen

mod

Europa-Kommissionen

»Appel — fælles markedsordning — overgangsforanstaltninger som følge af nye medlemsstaters tiltrædelse — forordning (EF) nr. 60/2004 om overgangsforanstaltninger for sukker — annullationssøgsmål — frist — begyndelsestidspunkt — for sent anlagt — afvisning — anbringender — tilsidesættelse af de grundlæggende principper i et retsfællesskab og af princippet om effektiv domstolsbeskyttelse«

Sammendrag af dom

Annullationssøgsmål – frister – begyndelsestidspunkt – søgsmål til prøvelse af en forordning vedtaget i henhold til tiltrædelsesakten af 2003 anlagt af en tiltrædende stat – fristen begynder at løbe på tidspunktet for ikrafttrædelsen af tiltrædelsestraktaten og tiltrædelsesakten af 2003

(Art. 230, stk. 2 og 5, EF; tiltrædelsesakten af 2003, art. 2, stk. 3)

Unionen er en retsunion, hvori dens institutioner er undergivet kontrol med, at deres retsakter er forenelige med bl.a. traktaten og generelle retsprincipper.

Disse principper udgør selve grundlaget for denne union, og overholdelsen heraf medfører således, som det udtrykkeligt fremgår af artikel 4, stk. 2, TEU, at de nye medlemsstater behandles på lige fod med de gamle medlemsstater.

De nye medlemsstater skal følgelig have ret til at anlægge søgsmål i egenskab af sagsøger i henhold til artikel 230, stk. 2, EF til prøvelse af alle retsakter, der er udstedt med hjemmel i artikel 2, stk. 3, i tiltrædelsestraktaten af 2003, og som berører dem i deres egenskab af medlemsstater.

Da de nye medlemsstater først har opnået denne egenskab på tidspunktet for ikrafttrædelsen af tiltrædelsestraktaten og tiltrædelsesakten af 2003, skal det bemærkes, at for så vidt angår disse stater begyndte søgsmålsfristen i artikel 230, stk. 5, EF for sådanne retsakter først at løbe på dette tidspunkt, dvs. den 1. maj 2004.

(jf. præmis 36-39)